NaiveNeuron/SloPal huggingface dataset:
Svrček, Miloš, poslanec NR SR (2023-02-16):
Ďakujem pekne za vystúpenie, pán poslanec. Absolútne s tebou súhlasím a chcem aj poďakovať jednotlivým navrhovateľom, že s tým zákonom prišli, pretože sa tiež venujem otázkam výstavby a dopravy. A veľmi dobre viem aj zo skúsenosti a po rokovaniach, ix rokovaniach s predstaviteľmi samosprávy, ako aj štátu, že aké problémy boli spôsobené v rámci aplikačné praxe. A investičné projekty a zámery sa dlhé roky odkladali a úrady sa s tým nevedeli vysporiadať, myslím s jednotlivými nezmyselnými námietkami rôznych aktivistov, ktorých si tu spomenul. Dlhé roky diskusií o reforme procesov posudzovania vplyvov na životné prostredie sa riešili rôznymi rokovaniami. Ale ja som veľmi rád, že v decembri bol schválený zákon, ktorý riešil novelu posudzovania vplyv na životné prostredie. Bohužiaľ, pani prezidentka to vrátila a máme to opäť na stole. Ja som presvedčený, že tento zákon musí prejsť, pretože určite za jednotlivé procesy v rámci posudzovania vplyvov na životné prostredie posunú. Ja si pamätám, ešte v roku 2020, keď začala táto koalícia, tak aj rezort životného prostredia mal viacero vyjadrení, že by chcel riešiť túto otázku, že by chcel prísť s nejakou novelou, ktorá mala riešiť túto oblasť, a vy ste prišli s konkrétnym výsledkom. A som rád, že to prešlo. Takže v rámci toho, aby došlo k zrýchleniu niektorých procesov v rámci zákona o posudzovaní vplyvov na životné prostredie, ktoré je potrebné absolvovať pri osobitných zásahoch, napríklad pri využívaní geotermálnej energie, tak verím, že tento zákon zajtra prejde. A ja osobne určite budem hlasovať za, aby došlo čo k najskoršej účinnosti a k zrýchleniu procesov v rámci tejto oblasti. Takže ešte raz, pán poslanec, veľká vďaka.
Pčolinský, Peter, podpredseda NR SR (2023-05-24):
Už vám beží čas, pán poslanec.
Tomáš, Erik, poslanec NR SR (2018-02-07):
Pán kolega Dostál, my pochádzame každý z absolútne opačných politických táborov, ale napriek tomu tentokrát vám chcem poďakovať po tej celej spŕške populistických, demagogických a pomerne lacných príspevkov väčšiny predstaviteľov opozície za vecný príspevok predovšetkým v oblasti zamestnávania cudzincov. Aj vy ste si všimli, že prioritou, absolútnou prioritou tejto novely zákona je zamestnávanie Slovákov a Sloveniek a na tom chcem aj ja trvať, vyplýva to aj z opatrení v tomto zákone. Je mi ľúto, že tieto naše opatrenia na zamestnávanie Slovákov a Sloveniek nepodporíte. Vy jediný ste zatiaľ spomenuli, ako by ste to možno riešili vy. Boli to také tie klasické už pravicové mantry, že zvyšovať, teda zvyšovať konkurencieschopnosť, znižovať byrokraciu v podnikateľskom prostredí, ale hlavne ste opäť spomenuli znižovanie daní a odvodov. A ja neviem, či budete mať na to odvahu, ja sa chcem v rámci svojej faktickej poznámky spýtať a vyzvať vás, že keby ste teda boli vo vláde, ktoré dane, ktoré odvody a o koľko percent by ste znížili. Ďakujem pekne.
Jurinová, Erika, podpredsedníčka NR SR (2014-03-20):
Pán poslanec Přidal.
Martvoň, Anton, poslanec NR SR (2015-03-19):
Ďakujem pekne. Teraz pristúpime k hlasovaniu o pozmeňujúcich a doplňujúcich návrhoch zo spoločnej správy, kde gestorský výbor odporúča hlasovať spoločne o bodoch 1 až 8 s odporúčaním schváliť ich.
Zimenová, Zuzana, poslankyňa NR SR (2017-02-08):
Vážený pán predsedajúci, dajte, prosím, hlasovať o tom, že podľa zákona, podľa § 4 ods. 3 zákona č. 564/2001 Z. z. o verejnom ochrancovi práv v znení neskorších predpisov Národná rada overuje, že kandidáti Anton Čulen, Mária Patakyová a Janka Šípošová spĺňajú podmienky uvedené v § 4 ods. 2 citovaného zákona.
P. Hrušovský, predseda NR SR: (2003-09-10):
(Hlasovanie.) Prítomných je 136 poslancov, za 60, proti 72, zdržali sa 3, nehlasoval 1. Neschválili sme návrh. Prosím ďalší návrh.
Danko, Andrej, podpredseda NR SR (2024-02-02):
Pokračujeme v rozprave. Poslanec Lackovič. Pripraví sa poslanec Galko.
Blanár, Juraj, podpredseda NR SR (2021-10-01):
Pán poslanec Milan Kuriak, nech sa páči.
Bugár, Béla, podpredseda NR SR (2019-12-04):
Ďakujem. Teraz dávam slovo členke výboru pre sociálne veci pani poslankyni Magdaléne Kuciaňovej, aby teda informovala Národnú radu o svojom stanovisku, lebo výbor ešte nerokoval. Nech sa páči.
Baránik, Alojz, poslanec NR SR (2020-12-09):
Za pána predsedu ústavnoprávneho výboru zvolávam ústavnoprávny výbor na zajtra o 8.00 hod. ráno v miestnosti výboru. Ďakujem.
P. Hrušovský, predseda NR SR: (2004-09-23):
(Hlasovanie.) 146 prítomných, 143 za, 1 proti, 2 nehlasovali. Schválili sme návrh. V. Horák, poslanec: Dobre. Ako štvrtý bol podaný pozmeňujúci návrh pani Muškovej. Budeme hlasovať teraz o ňom.
Viskupič, Jozef, poslanec NR SR (2013-06-17):
Ďakujem. Už druhýkrát vo vystúpení ste sa pýtali na to, pán poslanec, či sa tu objaví nejaký zodpovedný člen exekutívy alebo vlády. Myslím si, že tejto téme, neviem, ja som počul v úvodnom príhovore pána ministra, že túto schôdzu víta a môže niečo vysvetliť, následne zaznievajú hlasy z poslaneckých lavíc, že je to zbytočné a načo tu trávime čas. Útočné hroty strany SMER je predseda výboru pre sociálne veci a predseda výboru pre kultúru a médiá. A neviem teda skutočne, či je tak zlé, aby sa poslanci, keď už ľudia, ktorí si nemôžu pomôcť alebo nemohli pomôcť a kontaktovali poslancov kontrolných výborov parlamentu o tom, že sa deje nejaká nekalá činnosť, rozkrádanie alebo neefektívne nakladanie, alebo akokoľvek to nazveme, v službách, ktoré bežne nemá kto skontrolovať, resp. počas celej debaty sme sa dostali iba k momentu, že nemáme dobre nastavené mechanizmy a títo ľudia sú bez absolútnej kontroly. Čiže myslím si, že keby sa tu bola zúčastňovala, tak ako správne hovoríte, nejaká časť exekutívy a v osobe pána premiéra dostali by sme otázky. Ja som sa dozvedel v kuloároch, že príde pán minister vnútra sa zúčastniť tejto debaty, takže možno sa koniec koncov dočkáme nejakých prekvapivých faktov, ktoré túto debatu aj pre poslancov SMER-u, ktorí majú pocit, že sa tu bavíme zbytočne, urobia zadosť a dozvieme sa niečo zaujímavé, čo posunie minimálne túto debatu do roviny nových faktov. Ďakujem.
J. Tkáčová, poslankyňa: (2009-02-05):
Štátny podnik Lesy vykonáva úlohy vo verejnom záujme, a preto nevidím dôvod, prečo by sme mu nemohli úlohy vo verejnom záujme ukladať zákonom. Podľa môjho názoru je prevencia, profylaxia prioritou, pretože je to najlacnejšie opatrenie a je to dlhodobé opatrenie. V posledných dňoch, možno v posledných mesiacoch vidíme, že si neviete so zdravotným stavom lesov dať poradiť. Pre vás je najlepšie opatrenie zobrať tony chémie a nasypať ich do našich lesov, aby ste zabili lykožrúta. Pritom, keby sa boli opatrenia urobili oveľa skôr vo forme profylaxie, toto opatrenie by nebolo dnes potrebné. Nastavujem vám zrkadlo a obraz, ktorý vidím, je nelichotivý. Jedno hovoríte, druhé konáte. Možno viete, možno neviete, že len lesy na Orave potrebujú miliardy korún na to, aby sa kyslosť v pôde znížila. Máte tieto prostriedky v rozpočte? Máte vybavené projekty v Európskej únii, ktorými by ste toto zabezpečili? Dôsledkom nezníženia kyslosti pôdy je vymieranie týchto lesov na Orave. Návrh, ktorý podávam, je, samozrejme, len doplnkovým financovaním a práve preto si myslím, že môže byť a mal by byť účelovo viazaný na prevenciu a profylaxiu, pretože je to lacnejšie opatrenie. Ešte raz zopakujem, bola by som veľmi rada, keby ste ustúpili z tej vašej tvrdohlavosti, keby ste návrh zákona posunuli do druhého čítania. Môžeme sa baviť o tom, ako profylaxiu a prevenciu zabezpečiť aj v súkromnom sektore. A preto dúfam, pretože ja stále verím v ľudskú dobrotu a zdravý sedliacky rozum, a chcem vás poprosiť, aby ste tento návrh zákona predsa len posunuli do druhého čítania.
J. Senko, poslanec: (2010-05-26):
Ale teraz sa chcem priamo opýtať. Pýtam sa na tvoj postoj k zákonu o dvojakom občianstve prijatý v zákonodarnom zbore Maďarskej republiky a či ho poslanci z vašej strany využijú a požiadajú o maďarské štátne občianstvo, a ak, tak prečo? A ku ktorému štátu v prípade, že požiadajú, budú lojálnejší: či k Maďarskej republike, alebo k Slovenskej republike? Ďakujem.
Malatinský, Tomáš, minister hospodárstva SR (2013-09-11):
Do rozpravy.
Figeľ, Ján, podpredseda NR SR (2013-10-18):
Na vystúpenie pána poslanca je séria faktických poznámok. Tri celkovo. Nech sa páči, Martin Poliačik.
Vaľová, Jana, poslankyňa NR SR (2016-09-13):
Ďakujem veľmi. Ja tak ako kolega, ktorý reagoval na vás, pán poslanec, musím povedať, že v trištvrtehodinovom vašom prejave som sa strácala ako vždy, takže budem reagovať len na ten začiatok. Možno ste podvedome niečo priznali, čo ste priznať nechceli, ale ja sa s vami stotožňujem. Povedali ste, že pomôcky používal pán, teda názorné, pán Ondruš, Kaliňák, Matovič, Sulík. No vidíte, že tu je to jasne dokázané, že rokovací poriadok bude pre všetkých rovnaký, že ich nebude používať ani koalícia, ani opozícia. Takže nevidím, prečo by sme sa toho mali báť. A možno niektoré pomôcky boli také nevšedné, ako ste hovorili a stávali sa pri nich rôzne veci. Neviem, kto kedy bol opitý, neopitý. Ja som tam nebola. Vy ste tam boli. Takže vidíte, čo tie pomôcky všetko robili v tej sále, keď sme rokovali. Ďalej ste povedali, že vaša vláda mala mandát na to, aby zmenila rokovací poriadok, a nikdy to neurobila. Načo mala vaša vláda mandát? Veď vy ste neboli schopní zahlasovať ani za vlastnú premiérku a nie to zmeniť rokovací poriadok! Veď vláda padla kvôli vám! Presne kvôli vám. Veď vy ste neboli schopní, ako pán Mihál povedal pri dôchodkovom poistení, lebo som mu prečítala, že povedal, že bol dva roky v šoku, keď bol minister, a on povedal, že áno, že všetci koaliční partneri ho prehlasovali a nemohol nič presadiť. Aký vy ste mali mandát? Veď vy ste nedokázali niesť ani zodpovednosť za vlastnú vládu, ktorú ste položili! A ďalšia vec, ktorá sa mi veľmi páči, keď vystupujete, je, že stále rozprávate komunikácia s voličom, my voličom, my voličom. Je to presne vidieť, o čo vám ide. Ide vám o percentá a voličov. Pretože iní poslanci väčšinou používajú občanom, ľuďom, ale vy to presne robíte, aj tie cirkusy pre niektorých voličov, aby vás volili. Nejde vám o podstatu veci. Ale nám ide o podstatu veci a pravidlá, ktoré budú platiť rovnako pre všetkých. A myslím si, že v prvom rade robíme pre občanov, pre všetkých rovnako a pre ľudí v tejto krajine. Ďakujem pekne.
Bugár, Béla, podpredseda NR SR (2010-10-19):
Nech sa páči, prezentujme sa a hlasujme o návrhu pána poslanca Madeja. (Hlasovanie.) Prítomných 143 poslancov, za 64, proti 75, zdržali sa 3, 1 nehlasoval. Konštatujem, že tento návrh Národná rada neschválila. Nech sa páči.
M. Číž, poslanec: (2005-03-15):
Janko, máš nejakú minulosť politickú, parlamentnú, chodil si po Slovensku, presviedčal si ľudí o kadečom. S mnohými vecami som sympatizoval v minulosti. A máš tu kopu kolegov,  možno najnovších, s ktorými si kedysi bol označovaný v polohách, ktoré ma vždy trápili a považoval som ten moment za nekorektný. No a zákon o preukazovaní pôvodu majetku, iste ti neušlo, je v parlamente asi  siedmykrát a šesťkrát až do súčasnej doby som počul dramaticky odlišné stanoviská tvojich kolegov a poslancov. A teraz zrazu vidíme tvoje osvietenie ako svätého Jána, že zrazu si zistil a vyprávaš o Višinskom a o všetkom možnom, čo je, samozrejme,  nezmysel a ďalej to ani nechcem komentovať. Možno len skúsiť pochopiť tvoju motiváciu. Si teraz úspešným advokátom a advokátska práca stojí aj na tom, že za peniaze iných hájime ich záujmy. Mám taký pocit, že si zabudol, že si bol aj filozofom a bol si človekom, ktorého sme mnohí považovali za nositeľa aj nejakých hodnôt. Dávaj si pozor do budúcnosti. A keď, aspoň urob taký menej dramatický oblúk. Daj nám pol roka času, aby sme si zvykli na to, že momentálne si prešiel procesom osvietenia. Ďakujem. (Potlesk.)
Hrnčiar, Andrej, podpredseda NR SR (2017-10-19):
Vážené panie poslankyne, vážení páni poslanci, otváram siedmy rokovací deň 21. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslanci Katarína Cséfalvayová, Peter Chudík a Erika Jurinová, Igor Matovič, Milan Mazurek. Práceneschopná je pani poslankyňa Natália Blahová. Pokračujeme v prerušenej rozprave v prvom čítaní o návrhu poslancov Kotlebu, Schlosára, Kecskésa, Drobného a Beluského na vydanie zákona o domobrane (tlač 717). Pán poslanec Schlosár, zaujmite miesto určené pre navrhovateľov. Do rozpravy je ešte ústne prihlásený poslanec Marian Kotleba, ktorému zároveň odovzdávam slovo. (Pokračovanie rokovania o návrhu poslancov Národnej rady Slovenskej republiky Mariana Kotlebu, Rastislava Schlosára, Jána Kecskésa, Stanislava Drobného a Martina Beluského na vydanie zákona o Domobrane a o zmene a doplnení niektorých zákonov , tlač 717.)
Paška, Pavol, predseda NR SR (2013-05-28):
Dámy a páni, navrhujem, aby sme dokončili rozpravu k tomuto bodu. A potom uvidíme. (Hlas v sále.) Tak aj tak nemôžeme potom vykonať voľbu, ktorá bola stanovená zo zákona, takže musíme prerokovať tento bod programu a podľa toho. Takže poprosím, ak sa bavíme o, môžme sa dohodnúť, máme tam prerokované, jeden bod, takže o prerokovanom bode budeme hlasovať až zajtra. Dobre? Práve kvôli tomu, že nevieme odhadnúť, ako sa bude vyvíjať rozprava. Ale prerokujeme tento bod a potom bude uskutočnená voľba. Ale bod prerokovaný z programu budeme hlasovať až zajtra o jedenástej, dobre? Je súhlas? Áno, dobre, ďakujem pekne. Takže pán poslanec Abrhan, nech sa páči.
Foltin, Roman, poslanec NR SR (2021-01-29):
Ďakujem pekne za slovo. Na začiatok mi dovoľte povedať tak trošku pridanú, pridanú absurditu, aby som ozrejmil tento zákon. Predstavte si, že idete na poštu, chcete si vybrať doporučenú zásielku, pani si po vás vypýta občiansky preukaz, vy jej ho dáte a ona vás pošle na políciu, aby vám potvrdili, že občiansky preukaz, ktorý máte, je pravý. Tento môj zákon fungoval alebo funguje v danom, v zákonnej norme veľmi rovnako. Podľa súčasného stavu podnikateľ, ktorý má kolísajúci stav zamestnancov a stane sa, že má zrazu pod troch zamestnancov, tak už nemusí platiť koncesionárske poplatky. Keď ich nemusí platiť, príde na úrad, RTVS, kde sa odovzdáva odhláška, oznámi, mám menej ako troch zamestnancov, všetko podpíše a od tohoto momentu teda platiť nemusí. Ale nie je to tak. Pani, ktorá tam sedí, tohoto podnikateľa pošle na správu sociálneho zabezpečenia, aby táto správa sociálneho zabezpečenia potvrdila, že on hovorí pravdu. Toto sa stane denne možno 17-, 20-krát a títo podnikatelia, dvadsiati denne, bežia tam, aby pani, ktorá sedí na správe sociálneho poistenia, potvrdila, že všetci dvadsiati majú pravdu. Administratívna záťaž, ktorá vzniká pre podnikateľov, je v tomto prípade veľmi veľká. Keďže celkovo strana SaS propaguje a chce, aby sme menej šikanovali občanov, aby si úrady robili samy svoju robotu, tak zákon ich odbremeňuje a chce, aby si RTVS-ka sama zistila, ak niekto porušil zákon a aby principiálne nepredpokladala, že my všetci, ktorí tam ideme, sme podvodníci, ale prípadne, ak taký podvodník sa nájde, aby ho našla a aby teda správa sociálneho zabezpečenia ju na toto upozornila. Návrh zákona nemá žiadny negatívny vplyv na štátny rozpočet ani na rozpočet verejnej správy, nemá negatívny vplyv na životné prostredie ani na informatizáciu spoločnosti. Myslím si, že je to malá, zase drobná zmena, ktorá pomôže, aby sa nám tu žilo ľahšie a nešikanovali ani podnikateľov, ani nás občanov. Ďakujem pekne.
M. Číž, podpredseda NR SR: (2007-03-29):
(Hlasovanie.) Prítomných 122 poslancov, za návrh 87 poslancov, zdržalo sa 35 poslancov. Konštatujem, že tento návrh sme schválili. Ďalej.
Jurinová, Erika, podpredsedníčka NR SR (2013-05-14):
Ďakujem, pán minister. Dávam slovo spoločnému spravodajcovi z výboru pre verejnú správu a regionálny rozvoj poslancovi Stanislavovi Kubánkovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči.
Kotleba, Marian, poslanec NR SR (2020-07-10):
Vážený pán predseda Národnej rady, veď ja; ja vám teda ďakujem za to vystúpenie, lebo vy ste len potvrdili to, čo tu hovoríme my, že tie korupčné a iné tlaky sú obrovské. Keď si už tie skupiny dovolia nejakým spôsobom ohrozovať poslanca Národnej rady, vášho kolegu Pčolinského, čo ste tu priznali, a že musel mať ochranku, tak potom naozaj je absolútne smiešne a alibistické, aby vy ako ústavná väčšina v parlamente, ústavná sila vládnej koalície ste túto obrovskú zodpovednosť, ktorá tu v podaní pána predsedu Národnej rady vyústila do ohrozenia poslanca Národnej rady, aby ste ju dávali na obecných a mestských poslancov. My nechceme žiadnych obecných ani mestských poslancov zhadzovať, ale jediný zákonodarný a ústavodarný orgán v Slovenskej republike je Národná rada Slovenskej republiky, kolegyne, kolegovia. A teraz, keď je tu tá iniciatíva a vy máte tú silu, tak ja vám chcem povedať, že máte nielen príležitosť, ale aj máte zodpovednosť pred národom to použiť a využiť v prospech ľudí, v prospech Slovenska. A, pán predseda, nemôžem s vami nesúhlasiť, že keď to budeme potláčať, tak to pôjde do pivníc, lebo ak by sme rovnakým spôsobom fungovali aj napríklad v oblasti drogovej, tak sa tu vlastne droguje veselo, lebo však aj dnes sú tie drogy šedá ekonomika, aj dnes to štátu uniká, ale je to tak negatívne, že to zato pre ten štát nestojí. Tak poďme to zatlačiť, poďme k tomu novelizovať aj Trestný zákon a poďme sa s tým vysporiadať! Dajme trestný čin, ja neviem, nelegálneho hazardu, dajme tam vysoké pálky, aby si tí ľudia dobre rozmysleli. A potom zistíme, že z tých hráčov, ktorí dnes sú, tak možno zostane len 10 % tých najskalnejších, ale jednoducho tých ostatných ľudí od toho dostaneme, lebo to bude pre nich nedostupné. A toto by bol obrovský prínos tejto vlády bez ohľadu na všetko ostatné. Ďakujem pekne.
Kubánek, Stanislav, poslanec NR SR (2010-07-08):
Sľubujem. (Potlesk.)
Takáč, Richard, poslanec NR SR (2020-07-23):
Môžem pokračovať?
Danko, Andrej, podpredseda NR SR (2024-04-18):
Ďakujem. Dávam slovo poverenému členovi ústavnoprávneho výboru poslancovi Richardovi Eliášovi a prosím ho, aby podal správu o výsledku prerokovania materiálu vo výbore.
Šeliga, Juraj, podpredseda NR SR (2020-12-08):
Išiel za pánom ministrom, vy môžte pokojne pokračovať.
Kučera, Karol, poslanec NR SR (2023-02-07):
Ďakujem za slovo. György, povedal si vo svojej rozprave jednu veľmi správnu vec, a to je, že táto vláda dáva do popredia a podporuje výrazne, naozaj výrazne rodiny s deťmi, a to, samozrejme, je oblasť zdravie a aj pohyb, čo mňa veľmi teší. Žiaľ, ten pohyb ešte by som povedal, že nie je z môjho pohľadu tak podporený, jak, jak by sme chceli. Ale vidíme, že SaS za toto vládne obdobie robí všetko proti týmto hodnotám, čo len môže, či už teraz stravovacie pásma sa neriešil, neriešilo sa za exministra Gröhlinga vôbec, voľný čas dieťaťa vieme, jak dopadol, proste tu tá vôľa absolútne nebola, zabili, zabili to v podstate, keď to mohli riešiť. A takisto, čo sa týka pohybu a čo patrí teda k zdraviu, je navýšenie dotácie predmetu telesná výchova, resp. oblasť telovýchovy ako takej, pre toto absolútne tiež nič nespravili za toto volebné obdobie. Takže naopak presadzujú nezmysly absolútne, ako je sexuálna výchova a zrejme teda radšej by chceli, aby deti sa učili o rodičoch jedného pohlavia, ako podporovali zdravie, pohyb a zdravý životný štýl, kde teda patrí aj strava. Ďakujem.
Hlina, Alojz, poslanec NR SR (2013-01-29):
Ďakujem veľmi pekne, pani predsedajúca. Vážení kolegovia, dovoľte mi vystúpiť k tomuto krásnemu zákonu v treťom čítaní. A som si vedomý toho, čo v treťom čítaní môžem, respektíve nemôžem doplniť. Trošku mi je ľúto, drobnú poznámku, že to tak rýchlo zbehlo. Očakával som väčší fight, nefightujeme, akceptujeme. Ja vám urobím chabý pokus. Predsa len mi nedá, pozrel som si pozmeňovací návrh pána Kondróta, ktorý tu zmastíme dneska, ani nepovieme ľuďom v Leviciach a v Považskej, že okrem toho, že zaplatia za teplo, ešte aj dotujú. Tuná je napísané v bode 7 „rekonštrukcia, modernizácia technologickej časti zariadenia výrobcu elektriny musí zabezpečiť technologické zhodnotenie zariadenia“, pokračuje ďalej. Ja sa priznám, ja som v slovenčine nikdy nevynikal, nechám si od vás poradiť. Ale nič v zlom, ja pána „Rekonštrukciu“ nepoznám. Neviem, kto je pán „Rekonštrukcia“. Čiže moja obava je v tom, možno nie namieste, sú tu právnici, mi poradia, že toto môže byť aj nevykonateľné. Čiže správne by to malo znieť: „rekonštrukciou alebo modernizáciou technologickej časti zariadenia musí byť zabezpečené technické zhodnotenie“. Čiže toto je ten návrh, ktorý predkladám, aby sa to takto gramaticky správne podľa môjho názoru upravilo. Ďakujem.
Žitňanská, Jana, poslankyňa NR SR (2021-06-23):
Ďakujem veľmi pekne. Keď sa bavíme o autizme, tak treba si uvedomiť, že naozaj ide o celoživotné ochorenie, ktoré dostáva nielen tieto osoby s autizmom, ale aj ich rodiny na okraj spoločnosti. Máloktorí z nich sa dokážu zamestnať, a nie preto, že by nemali aj nejaký talent, ale skôr pre bariéry, s ktorými sa stretávajú. A ja preto strašne som rada, že existujú aj projekty, ktoré myslia na týchto ľudí, či už je to Výpomoc so srdcom alebo projekt Každý potrebuje svojho autistu, Autisti v práci, ktorý facilituje, umiestňuje týchto ľudí na otvorenom trhu práce, lebo to je to, čo by sme mali chcieť. Nielen ich nechávať v rôznych chránených dielňach alebo na chránených pracoviskách, ale im umožniť zapojiť sa do otvoreného trhu práce. Tak ako aj pani poslankyňa uviedla, naozaj v súčasnosti je veľký problém, keď títo ľudia sa nedokážu uplatniť, aby mali nárok na invalidný dôchodok, preto aj ja veľmi sa teším z tohto návrhu, že konečne aj oni budú môcť získavať invalidné dôchodky a takto si prilepšiť a takisto prilepšiť si aj rodine. A na záver len možno jedna vec z definície. Autisti nedokážu pochopiť náš svet, ale my by sme mali urobiť všetko preto, aby sme ich dokázali pochopiť a prijať. Ďakujem pekne.
Číž, Miroslav, podpredseda NR SR (2015-10-06):
S reakciou na faktické poznámky pán poslanec Hlina.
Ďuriš Nicholsonová, Lucia, podpredsedníčka NR SR (2019-02-12):
Vážená pani poslankyňa, vážení páni poslanci, budeme pokračovať v popoludňajšom rokovaní deviateho dňa 40. schôdze Národnej rady Slovenskej republiky, a to v prerušenej rozprave v prvom čítaní o návrhu poslanca Žarnaya na vydanie zákona, ktorým sa dopĺňa školský zákon (tlač 1281). Pán poslanec Oto Žarnay je na mieste určenom pre navrhovateľa, pán poslanec Mizík na mieste určenom pre spravodajcu. Do rozpravy je písomne prihlásená pani poslankyňa Zimenová, a teda pripraví sa pán poslanec Sopko. Pani poslankyňa Zimenová, nech sa páči. [Pokračovanie rokovania o návrhu poslanca Národnej rady Slovenskej republiky Ota Žarnaya na vydanie zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov , tlač 1281.]
M. Číž, podpredseda NR SR: (2009-09-09):
návrhu poslancov Národnej rady Slovenskej republiky Vladimíra Palka, Františka Mikloška, Pavla Minárika a Rudolfa Bauera na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov . Tento návrh ústavného zákona má tlač č. 1144 a návrh na jeho pridelenie na prerokovanie výborom je v rozhodnutí predsedu č. 1166. Slovo má teraz pán poslanec Vladimír Palko a uvedie tento návrh ústavného zákona.
Budaj, Ján, poslanec NR SR (2016-09-09):
Ďakujem pekne. Pán kolega Dostál nie je prvý, ale zatiaľ asi najdôslednejšie pracoval s témou rokovacieho poriadku ako takou. Preukázal najmä v prvej časti svojho prejavu, ako málo s touto témou pracovali predkladatelia. Dokonca našiel aj jeden pozitívny bod na tomto návrhu, čo dokazuje, ako pozorne ho čítal. Túto dobrú správu od opozičného poslanca si ale vypočulo celkovo len medzi štyrmi až šiestimi koaličných poslancov v tejto sále, čo, mimochodom, je spôsobené aj tým nezmyslom, že v piatok sa neuznáva obedná prestávka, a tak sa rokuje aj počas poludnia. Nejdem posudzovať, že koľkí sú tu z predkladateľov, ale isté je, že to, že sa môžu tak striedať, že dnes tam sedí alebo v tejto chvíli pán predseda poslaneckého klubu SNS, umožňuje iba súčasný rokovací poriadok a to, čo chcete zaviesť, by to už neumožnilo. Nejdem ani posudzovať, či niečo počúval z toho, čo Dostál hovoril, ten, kto schôdzu vedie, pán podpredseda Národnej rady, ktorý je tiež jeden z predkladateľov, odporúčal ale všetkým, aby si to pozreli a povšimli si aj varovanie kolegu Dostála, čo sa týka tých patetických hier vo vestibule Národnej rady. Národná rada je verejným priestorom ústavnej inštitúcie, veľmi dôležité, čo tam je, a je veľmi dôležité, čo sa odtiaľ berie. Mám za to, že aj v koalícii je celý rad prodemokratických a prozápadne orientovaných politikov. Prečo ste zniesli, pán podpredseda Národnej rady, že bola, boli odtiaľ odstránené dokumenty... (Prerušenie vystúpenia časomerom.)
Grendel, Gábor, podpredseda NR SR (2020-03-24):
Pán poslanec Richard Nemec.
Pčolinský, Peter, podpredseda NR SR (2023-06-15):
Prezentujeme sa a hlasujeme. (Hlasovanie.) Prítomných 137, za 65, proti 18, zdržalo sa 53, nehlasoval 1. Konštatujem, že Národná rada sa uzniesla, že nebude pokračovať v rokovaní o tomto návrhu zákona. Teraz budeme pokračovať v hlasovaní v prvom čítaní o návrhu poslancov Kremského a Galeka na vydanie zákona, ktorým sa mení a dopĺňa zákon č. 251/2012 Z. z. o energetike, tlač 1635, bod 17 schváleného programu. Spravodajcom je člen výboru pre hospodárske záležitosti poslanec Peter Vons. Pán poslanec, môžte uviesť hlasovanie. (Hlasovanie o návrhu poslancov Národnej rady Slovenskej republiky Petra Kremského a Karola Galeka na vydanie zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1635.)
Ledecký, Vladimír, poslanec NR SR (2021-12-02):
Pán predseda, podal som procedurálny návrh v rozprave, tak vás poprosím, aby ste dali o ňom hlasovať teraz na tomto hlasovaní.
Hraško, Igor, poslanec NR SR (2013-03-19):
Ďakujem pekne, pani predsedajúca. Pán kolega Hudacký, vy ste presne povedali to, čo som ja už tuná párkrát zdôraznil, a to, že v prvom rade by malo ísť o tú podporu, aby si domácnosti mohli zaviesť také zariadenia, ktoré im umožnia energetickú výhodnosť, to znamená, že znížiť cenu za odber a odobratú elektrickú energiu, prípadne za teplo. Takže toto je adekvátna podpora. Len neviem, či sa to bude dať, keďže sa snažíme v prvom rade podporovať energetické monopoly, ktoré sa snažia ľudí skôr okrádať, by som povedal. A stále si zvyšujú cenu na úkor obyvateľov tak, ako sa to stalo v prípade zateplenia panelákov, teda veľkých, väčších budov, ktoré sú v správe spoločenstiev. A keďže dodávateľovi energií klesli zisky, automaticky zdvihol cenu energií. Takže toto by nemalo byť cieľom. Takže cieľom by malo byť skutočne to, aby si rodiny mohli zaviesť také zariadenia, ktoré by im dokázali usporiť tú energiu, a znížili si náklady na energiu vo svojich domácnostiach. Takže podporujem to, čo ste povedali. Ďakujem pekne.
V. Veteška, podpredseda NR SR: (2006-03-16):
I. Hopta, poslanec: Reagujem na predrečníka, lebo on to nepovedal, tak ja to dopovedávam. Čiže proste, či aj títo ľudia, ktorí pracovali proti našej krajine, dnes budú hrdinovia? A pani Podrackej, no, musím to takto povedať, vážim si vás ako človeka.
Blaha, Ľuboš, podpredseda NR SR (2024-05-02):
Pán poslanec Ján Horecký.
Kozelová, Monika, poslankyňa NR SR (2022-05-20):
Vážený pán premiér, vážení kolegovia, však vy ma poznáte, čo tu budem hovoriť, žijem sama, som bezdetná, som liberálka a napriek tomu tu sedím až doteraz. A nie preto, že som poslankyňa z OĽANO, lebo aj kolegovia vedia, že držím obvykle svoj postoj liberálny a stáva sa, že hlasujem aj proti väčšine nášho klubu, ale nie, nikdy nie v zásadných veciach, nikdy nie v zásadných veciach. A možno preto držím, držím tu lajnu, lebo musím sa priznať, ja som z kolektívneho športu, ja som bývalá hádzanárka, nie ako niektorí naši kolegovia z individuálnych športov, takže ja tu lajnu podržím aj ďalej. Prečo tu sedím, je aj jedna zásadná vec, o ktorej som tu už niekoľkokrát hovorila v tomto pléne, a to sú matky na ulici. Matky na ulici, to sú tie matky, ktoré ja pravidelne ešte v čase, keď som nesedela v parlamente, som zbierala celé týždne a nosila ich do, do zariadení, kde im dali ubytovanie, kde im dali jesť a poskytli im strechu nad hlavou aj s ich deťmi. A hovorím to preto, že mnohokrát zväčša v polovici z toho počtu, ktoré, ktorým som pomohla, to bolo o tom, že nemali peniaze na bývanie. Jednoducho prišli do situácie, kedy buď im zomrel manžel, alebo im odišiel manžel, nedostávali peniaze od neho, častokrát sa to stalo práve preto, že nemali peniaze na bývanie. Ešte stále tu máme napríklad siroty, ktoré nedostávajú sirotské, a to teda apelujem na pána ministra Matoviča, že už by sme to mohli dotiahnuť, a to sú napríklad taká, také veci, že... (Prerušenie vystúpenia časomerom.)
Žiga, Peter, podpredseda NR SR (2024-06-26):
Pán poslanec Šipoš.
Hort, Milan, podpredseda NR SR (2010-11-04):
Toto oslovilo aj mňa, teraz Ondrej Matej, nech sa páči.
Gyimesi, György, poslanec NR SR (2022-11-08):
Odhlasovali sme body z informácie i podaný pozmeňujúci a doplňujúci návrh. Dajte hlasovať o tom, že prerokovaný návrh zákona prerokujeme v treťom čítaní ihneď.
Marcinková, Vladimíra, poslankyňa NR SR (2021-03-16):
Aha. Ďakujem veľmi pekne. Chcela by som ubezpečiť pána kolegu Saloňa, že o naozaj stabilite sociálneho zabezpečenia policajtov a vojakov ani nemusíme diskutovať, pretože je to jedna z priorít tejto vlády a viackrát to spomenul v rámci našich tlačových výstupov aj predseda branno-bezpečnostného výboru, s ktorým som túto novelu pripravovala, takže práve z jeho úst to zaznelo viackrát a ja to chcem len zdôrazniť, že je to pre nás prioritou, aby tieto všetky výhody zostali zachované, a chceme ich, samozrejme, rozširovať, čoho dôkazom je aj tento krok. A chcela by som poďakovať za podporu. Naozaj si cením, že aj ženy v tejto, v týchto tradične mužských povolaniach našli, našli, našli oporu pre túto zmenu aj v parlamente naprieč politickým spektrom. Nie je ich málo. Už v momente účinnosti tohto zákona, ak prejde, tak sa to bude týkať 650 žien a naprieč Policajným zborom, naprieč armádou, naprieč ďalšími zložkami hovoríme o tisíckach žien, viac ako 7-tisíc žien, ktoré budú mať možnosť mať naozaj spravodlivú materskú v porovnaní s ostatnými zamestnaniami. Čiže myslím si, že ide o významnú zmenu, ktorá sa netýka len nejakej malej skupiny ľudí, a naozaj nejde o nezanedbateľné peniaze. Ďakujem.
Jurinová, Erika, podpredsedníčka NR SR (2012-11-28):
Ďakujem, pani poslankyňa. Prosím o kľud v rokovacej miestnosti. A nech sa páči, pán poslanec Kamenický s faktickou poznámkou.
P. Paška, predseda NR SR: (2008-02-05):
Dámy a páni, poprosím teraz pána predsedu výboru pre európske záležitosti pána poslanca Milana Urbániho, aby uviedol hlasovanie o návrhu uznesenia k Legislatívnemu a pracovnému programu Európskej komisie na rok 2008 a správe o prioritách vyplývajúcich z Legislatívneho a pracovného programu Európskej komisie na rok 2008 pre Slovenskú republiku . Pán predseda výboru pre európske záležitosti, poprosím vás, pán poslanec Urbáni, ideme hlasovať. Ďakujem pekne. (Ruch v sále.) Venujte, dámy a páni, pozornosť hlasovaniu.
Kamenický, Ladislav, poslanec NR SR (2018-12-05):
Pán predseda, odhlasovali sme všetky podané pozmeňujúce návrhy, preto, po prvé, navrhujem hlasovať o tom, že vládny návrh zákona prerokujeme v treťom čítaní ihneď.
Žarnay, Oto, poslanec NR SR (2018-02-14):
Ďakujem, pán predseda. Predkladám návrh zákona, ktorým sa mení a dopĺňa zákon Národnej rady Slovenskej republiky o štátnej správe v školstve a školskej samospráve a o zmene a doplnení niektorých zákonov. Cieľom predkladanej novely zákona je limitovanie výkonu funkcie riaditeľa školy a školského zariadenia maximálne na dve po sebe idúce funkčné obdobia, čiže na obdobie desať rokov. Výkon funkcie riaditeľa školy je mimoriadne náročný. Okrem odbornej pedagogickej činnosti a neustálom vlastnom vzdelávaní v danom odbore musí pri výkone štátnej správy na najnižšom stupni, ako aj pri riešení personálnych, právnych, technických a iných otázok denne riešiť množstvo problémov, ktoré chod školy prináša, ako aj realizovať plány a vízie, ktoré pri vstupovaní do funkcie predostrel. Náročnosť jej výkonu spôsobuje častokrát aj postupné vyhorenie jedinca a s ubúdajúcimi silami sa stráca aj inovatívnosť, proaktívny prístup a množia sa chyby najmä v riadení a komunikácii. Prax jednoznačne ukazuje, že riaditeľ školy, ktorý vykonáva túto funkciu na jednom pôsobisku viac ako dve funkčné obdobia, veľmi často stráca nadhľad. Rutinne, rutinne reaguje na prichádzajúce problémy a hlavne odráža sa to na škole samotnej, na jej stagnácii a tým aj zvyšujúcej sa nespokojnosti pedagógov a rodičov, čo v konečnom dôsledku má negatívny dopad na prvotných klientov školy, deti. Rovnako by sa limitovaním funkčných období predchádzalo ukotvovaniu politicky spriaznených nominantov na postoch riaditeľov škôl, ako aj eliminácii otvoreného, no najmä skrytého bosingu voči pedagogickým a ostatným pracovníkom škôl. Toľko na úvod a dovolím si potom požiadať o slovo v rozprave.
Hrnčiar, Andrej, podpredseda NR SR (2018-06-19):
Prosím, prezentujme sa a hlasujme. (Hlasovanie.) Prítomných 141, za 27, proti 50, zdržalo sa 63, nehlasoval 1. Konštatujem, že sme tento návrh neschválili. Ďalej budeme hlasovať o bode 55 programu, je to prvé čítanie o návrhu poslancov Kotlebu, Uhríka, Moru, Schlosára a Krupu na vydanie zákona, ktorým sa mení a dopĺňa zákon č. 308/2000 Z. z. o vysielaní a retransmisii (tlač 1020). Prosím spravodajcu z výboru pre kultúru a médiá poslanca Juraja Kolesára, aby hlasovanie uviedol. (Hlasovanie o návrhu poslancov Národnej rady Slovenskej republiky Mariana Kotlebu, Milana Uhríka, Jána Moru, Rastislava Schlosára a Petra Krupu na vydanie zákona, ktorým sa mení a dopĺňa zákon č. 308/2000 Z. z. o vysielaní a retransmisii v znení neskorších predpisov , tlač 1020.)
Bugár, Béla, podpredseda NR SR (2010-08-06):
Na vystúpenie pani ministerky s faktickou poznámkou ako jediná pani poslankyňa Tkáčová. Končím možnosť sa prihlásiť do faktických. Pani poslankyňa Tkáčová, nech sa páči, máte slovo.
Holý, Štefan, podpredseda vlády SR (2021-04-01):
Vážený pán predsedajúci, vážené panie poslankyne, vážení páni poslanci, dovoľujem si na dnešné rokovanie predložiť informáciu o vydaných aproximačných nariadeniach vlády Slovenskej republiky v II. polroku 2020 a o zámere prijímania aproximačných nariadení vlády Slovenskej republiky v I. polroku 2021. Informáciu predkladám na rokovanie Národnej rady Slovenskej republiky na základe § 4 zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov. Uvedené ustanovenie ukladá vláde Slovenskej republiky pravidelne polročne informovať Národnú radu Slovenskej republiky o aproximačných nariadeniach vlády Slovenskej republiky vydaných v uplynulom období a o ďalšom zámere ich prijímania. V hodnotenom období vláda Slovenskej republiky prijala a bolo publikovaných 17 aproximačných nariadení vlády Slovenskej republiky, uvedených v prílohe č. 1. V prílohe č. 2 sú uvedené návrhy aproximačných nariadení vlády Slovenskej republiky, ktoré vláda predpokladá prijať v II. polroku 2020 (v I. polroku 2021, pozn. red.). Celkom ide o jedno aproximačné nariadenie vlády Slovenskej republiky. Vzhľadom na legislatívnu aktivitu inštitúcií Európskej únie sa dá predpokladať, že bude nutné prijať viaceré aproximačné nariadenia vlády Slovenskej republiky aj nad rámec tohto zámeru. Vážený pán predseda... vážený pán predsedajúci Národnej rady Slovenskej republiky, vážené panie poslankyne, vážení páni poslanci, dovoľujem si vás požiadať o schválenie uznesenia v predloženom znení. Ďakujem.
Gy. Bárdos, poslanec: (2010-02-12):
Počúval som vás, pán kolega, vy ste nehovorili o vlastenectve, vy ste hovorili o iných politikoch, hovorili ste o predstaviteľoch iných národností, vy ste nehovorili o vlastenectve. Vy ste hovorili o tom, že prečo dávate takéto zakomplexované návrhy, aké ste dávali včera, o ktorých návrhoch sme hlasovali, alebo aj tento návrh. Vlastenectvo buď je, alebo nie je. Ale ten váš návrh je nezmyselný a má dva ciele: prvým cieľom je získať politické body pred voľbami a druhým cieľom je odpútať pozornosť, ešte raz podčiarknem, od káuz nominantov Slovenskej národnej strany. Pán poslanec, kedy poviete: Prepáčte, Slováci, prepáčte, občania Slovenskej republiky, že sme vás okradli o miliardy eur v nástenkovom tendri, v prípade emisií, druhý nástenkový tender bol pripravený. Vy ste čítali ten text, mne chýbal tam, chýbala tam jedna veta, že nečítali ste o tom, že „neokradneme občanov Slovenskej republiky“. To prečo nie je v tom sľube? Práve preto, lebo vy chcete pokračovať v tom trende, čo robíte doteraz, a odpútate pozornosť od toho, čo stále robíte a budete robiť až do konca volebného obdobia. Ja dúfam, že občania na to prídu a nebudú hlasovať za vaše návrhy. Ďakujem.
Pellegrini, Peter, predseda NR SR (2015-12-08):
113. Ďakujem veľmi pekne. Pán predseda Madej ešte, korekcia. (Reakcia poslanca.) Nie? Takže pán predseda už nie. Prerušujem rokovanie Národnej rady do 14.00 hod., kedy budeme pokračovať v prerušenej rozprave o novele Trestného zákona. (Prerušenie rokovania o 11.23 hodine.) (Pokračovanie rokovania o 14.00 hodine.)
Grendel, Gábor, podpredseda NR SR (2021-05-11):
Pán poslanec Kočiš, s faktickou.
Vážny, Ľubomír, poslanec NR SR (2018-10-17):
Ďakujem. Pán poslanec Mihál, povinnosťou Sociálnej poisťovne je preverovať, hodnotiť, či sú prostriedky na materské dovolenky vynaložené správne, efektívne a v zmysle zákona. Čiže opatrne s takými výrazmi, že šikanujeme niekoho. My si plníme zákonnú povinnosť. A ak plnenie zákonných povinností Sociálnou poisťovňou vy považujete za šikanovanie, tak potom nemôžem iné konštatovať len to, že je to vaša predvolebná kampaň. Za Sociálnu poisťovňu konštatujem, že súčasný stav, že otcovia poberajú materské a že sú na materskej, je v súlade a v ustanoveniach súčasných zákonov, čiže tam nemáme žiadny problém. Ale ešte raz zdôrazňujem, my hodnotíme, preverujeme a hodnotíme alebo vyhodnocujeme, či je tento postup v zmysle zákona. A doteraz, keďže takýto zákon to umožňuje alebo súčasný legislatívny stav to umožňuje, žiadne dôsledky sme nevyvodili. Naopak, konštatujeme, že je to v súlade so zákonom. Takže so slovom šikanovanie opatrne. A k tomu číslu vám ešte doplním to, že vyše 8 300 bolo otcov na materskej dovolenke v roku 2017 a za prvý polrok 2018 je to už vyše 12-tisíc. Čiže naozaj to číslo rastie, ale je to v intenciách zákona. My hodnotíme, preverujeme a konštatujeme, či je to v zmysle zákona, to, čo sa deje, a zatiaľ je v zmysle zákona. To je všetko. A nie je to šikanovanie, ešte raz zdôrazňujem. Ďakujem.
Laššáková, Jana, podpredsedníčka NR SR (2015-06-17):
Pán poslanec Fitz, nech sa páči.
Duchoň, Daniel, poslanec NR SR (2013-05-15):
Ďakujem pekne. Na úvod poznámka k tomu, že ste hovorili teda, že rozpočet by dopadol aj bez prijatých opatrení na úrovni 4,6 percenta. Nie je správna tá vaša interpretácia tohto deficitu z toho dôvodu, že ste tam nezahrnuli všetky položky, ktoré už prijala táto vláda, napr. viazanie výdavkov vo výške 120 mil. eur alebo prevzatie dlhu zdravotníckych zariadení 80 mil. eur, potom regionálny operačný program 76 mil. eur a ďalšie opatrenia. To znamená, že ten deficit by bol skutočne naozaj vyšší, a teda roztrhanie rozpočtu, vami pripravovaného rozpočtu, pokladám za oprávnené. Čo sa týka tých ďalších konštatovaní, najmä napr. vo vzťahu k zdravotníctvu a teda, že vami navrhované reformy by zlepšili efektívnosť zdravotníctva, s tým takisto celkom nesúhlasím. Naopak, dnes konštatujeme znižovanie miery zadlžovania zdravotníctva ako takého, to znamená, že tie opatrenia, ktoré sa teraz prijímajú, sa ukazujú ako dostatočne efektívne. Takisto neustále zdôrazňovanie zhoršenia podnikateľského prostredia, ja by som tu uviedol len rozhovor s konateľom firmy Gabor niekedy z februára tohto roku, ktorý na otázku zvyšovania daní odpovedal, že Slovensko je stále zaujímavé a istým spôsobom atraktívne pre podnikanie. Takže netreba poukazovať a zdôrazňovať neustále na to, že sa tu nejakým spôsobom výrazne zhoršuje podnikateľské prostredie. Zákonník práce odstránil deformy tie, ktoré tu boli, a dal ho na úroveň štandardného Zákonníka práce. Takisto by som rád zdôraznil, že sa neukázalo v konečnom dôsledku, že by prispieval k rastu nezamestnanosti. To, čo naozaj vplýva, a takisto viem uviesť konkrétne spoločnosti, ktoré vyslovene prepúšťali z dôvodu straty objednávok.
P. Hrušovský, predseda NR SR: (2004-12-02):
(Hlasovanie.) 137 prítomných, 104 za, 2 proti, 30 sa zdržalo, 1 nehlasoval. Národná rada Slovenskej republiky vládny návrh zákona schválila. Teraz pristúpime k hlasovaniu o vládnom návrhu zákona, ktorým sa mení a dopĺňa zákon č. 312/2001 Z. z. o štátnej službe a o zmene a doplnení niektorých zákonov v znení neskorších predpisov , ktorý prerokúvame ako tlač 866 pod poradovým číslom 25 schváleného programu. Nech sa páči, pán poslanec Brocka, spoločný spravodajca a predseda výboru, o uvedenie návrhov.
Jurinová, Erika, podpredsedníčka NR SR (2015-12-08):
Ďakujem. Ešte skôr, ako dám slovo pánovi poslancovi Viskupičovi, dovoľte mi privítať na balkóne gymnazistov zo Senice. Vitajte! (Potlesk.) Nech sa páči, pán Viskupič ako posledný prihlásený písomne v rozprave.
Šimečka, Michal, podpredseda NR SR (2023-11-28):
Ďakujem pekne. S faktickými poznámkami ako prvý vystúpi pán Mikulec.
Hudacký, Ján, poslanec NR SR (2015-02-11):
Chcem poďakovať obom kolegom za podporné stanoviská. Je určite budem ďalej konzistentný vo svojej činnosti tuto v Národnej rade, jednak tým, že sa už v podstate profesionálne venujem hospodárstvu 20 rokov minimálne a snažím sa v podstate hľadať tie možnosti, aby sme vylepšovali to podnikateľské prostredie. V každom prípade tie problémy sú jasné, ja už tu ich nebudem opakovať. Určite prídem s ďalším návrhom aj trošku vyprecizovaným, čo sa týka ochrany subdodávateľov, teda zákona o ochrane subdodávateľov, ktorý je skutočne kritickým teda návrhom a môže riešiť ten problém neplatičstva, ak to tak môžem nazvať, na Slovensku. Ja si myslím, že ak by tento zákon bol už prijatý pred takmer troma rokmi, keď som ho prvýkrát predkladal, tak nemuseli by sme mať množstvo týchto problémov, teraz ako to poznáme v súvislosti s Váhostavom alebo Doprastavom. Tak isto momentálne pracujem na zákone o konkurze a reštrukturalizácii, ktorý, ja si myslím, že prichádzam s originálnym návrhom, ako tie malé firmy a živnostníci by mohli mať ďaleko lepšie uspokojené tie svoje pohľadávky voči tým veľkým povedzme firmám, ktoré, samozrejme, podiel na tom zostatku mali nejaký. Tie malé firmy obyčajne nedostanú nič, čiže nedostanú ani len toľko zdrojov, aby mohli si v podstate vykompenzovať toto dépeháčko, ktoré vlastne už dopredu musia zaplatiť. Takže určite ja budem konzistentný v tomto, v tejto svojej činnosti a budem sa snažiť hľadať tie možnosti, aby sme zlepšili tú situáciu v oblasti finančnej disciplíny na Slovensku. Ďakujem pekne.
Šimko, Igor, poslanec NR SR (2024-06-19):
Pán predsedajúci, dajte, prosím, hlasovať o bode 2 pozmeňujúceho návrhu pána poslanca Ľubomíra Vážneho.
P. Paška, predseda NR SR: (2009-11-04):
(Hlasovanie.) 139 prítomných, 54 za, 48 proti, 35 sa zdržalo, 2 nehlasovali. Návrh sme neschválili.
Danko, Andrej, predseda NR SR (2017-05-11):
Prosím, prezentujeme sa a hlasujme. (Hlasovanie.) Prítomných 136 poslancov, za 58, proti 58, zdržalo sa 17, nehlasovali 3. Konštatujem, že sme uvedený návrh neschválili.
Laurenčík, Milan, podpredseda NR SR (2020-09-24):
Ďakujem pekne. Pýtam sa teraz, či sa hlási niekto ústne z poslancov k predneseniu interpelácie v rámci tohto bodu. Nech sa páči, máte možnosť sa prihlásiť. Konštatujem, že nie. Pýtam sa členov vlády, či niektorý z nich chce odpovedať na interpelácie poslancov. Pán minister? Nie. Chcem vás zároveň požiadať, aby ste podľa zákona o rokovacom poriadku svoju odpoveď na interpelácie dali poslancom aj písomne, a to v stanovenej lehote do 30 dní. Vyhlasujem teda tento bod programu za skončený. Vážené panie poslankyne, vážení páni poslanci, budeme pokračovať v popoludňajšom rokovaní šiesteho dňa 12. schôdze Národnej rady Slovenskej republiky podľa odsúhlasenej zmeny programu druhým čítaním o vládnom návrhu zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov a ktorým sa mení zákon č. 302/2019 Z. z. o zálohovaní jednorazových obalov na nápoje a o zmene a doplnení niektorých zákonov v znení zákona č. 74/2020 Z. z. Vládny návrh zákona je uverejnený ako tlač 246. Výsledky rokovania výborov sú v tlači 246a. Prosím ministra životného prostredia Slovenskej republiky pána Jána Budaja, aby vládny návrh zákona odôvodnil. Pán minister, máte slovo. (Rokovanie o vládnom návrhu zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov a ktorým sa mení zákon č. 302/2019 Z. z. o zálohovaní jednorazových obalov na nápoje a o zmene a doplnení niektorých zákonov v znení zákona č. 74/2020 Z. z. , tlač 246.)
Vavrek, Štefan, poslanec NR SR (2019-05-10):
Pán predsedajúci, keďže sme hlasovali o pozmeňujúcich návrhoch zo spoločnej správy, mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
Číž, Miroslav, podpredseda NR SR (2015-12-11):
Faktické poznámky – páni poslanci Bugár, poprosím od začiatku, Bugár, Viskupič, Blaha, Zajac, Raši, Érsek, Brocka, Jarjabek, Hraško, Brixi, poprosím ďalšiu stranu, Huba, Petro, Simon, ak je to možné zastabilizovať, prosím tú druhú stranu. Ešte raz teda, jedenásty pán poslanec Huba, Petro, Simon, Susko, Záhumenský, Lebocký, Martvoň, Matovič, Abrhan, Puci Róbert. Predpokladám, že je posledný. Uzatváram možnosť prihlásiť sa s faktickou poznámkou. (Reakcia z pléna.) Dvadsiaty prvý je pán poslanec Jasaň, pán poslanec Kadúc ešte teda. Ste zahlásený alebo vám nefunguje karta? Nevidím vás na tabuli. No dobre. Tak potom ako posledný 22. pán poslanec Kadúc. Dobre? Ďakujem, uzatváram možnosť prihlásiť sa s faktickou poznámkou. Slovo má pán poslanec Bugár.
Suchánek, Alan, poslanec NR SR (2019-06-24):
Na ten prvý argument ja by som povedal, že im krivdíte, tým predstaviteľom samospráv, pretože im, ani tak im vôbec nejde o to, že chcete zvýšiť príjem obyvateľov alebo občanov a pracujúcich, práve naopak, to oceňujú, ale hovoria, že to potom treba nejako, nejakým iným spôsobom kompenzovať alebo nahradiť. A k tomu už môžem povedať len toľko, sociálne služby, školstvo, zdravotníctvo, stále sa žiada viac a viac, viac financií do toho. Teraz keď prejde zákon, že od 5 rokov všetky deti budú musieť chodiť do škôlok, no tie mladšie bude problém. Bude treba dobudovať nové, nové škôlky, treba budovať nové, nové zariadenia sociálnej starostlivosti. To všetko niečo stojí. Tá populácia začína byť prestarnutá, musíme sa o nich starať. Sú to všetko zvýšené nároky a to sa nedá s tými financiami, ktoré boli predtým alebo aj ktoré tam momentálne prídu, to sa nebude dať zabezpečiť. No je to, je to skutočne tak. Takisto je to s cestami. Ja neviem, teda či je to úplne korektná informácia, ktorú teraz poviem, lebo som si to nepreveroval teraz, ale patria, pod samosprávne kraje patria cesty II., III. triedy. Tie cesty sú na cudzích pozemkoch vyvlastnených ešte za bývalého režimu a ľudia sa dodneska dožadujú a sú súdne, súdne, súdne procesy, teda spory súdne, kde dokonca súdy už priznávajú odmeny. Z čoho to majú tie, tie samosprávne kraje vyplácať? Ja mám informáciu, že tam je až okolo 5 mld. v tomto. No skutočne mám takú informáciu, že by, že by to malo byť až takto. Z čoho to oni majú vyplácať? Príde súdny príkaz, že vyhral niekto spor, treba im zaplatiť. A to sú také veci, ktoré niekedy možno z pohľadu odtiaľto celkom nevyzerajú, a ja viem, že každý si možno prihrieva nejakú svoju polievočku. Ale v žiadnom prípade im nejde o to, že ľudia budú mať zvýšené, zvýšené príjmy, ale o to, že musia zabezpečiť pre týchto ľudí tú verejnú správu a bude to veľký problém pri znížení financií.